Karen Gafurjanovning Instagram’dagi rasmiy sahifasiga ikki kun ichida yuzlab foydalanuvchilar obuna bo‘ldi

Muxlislarining takliflariga binoan xonanda Karen Gafurjanov Instagram ijtimoiy tarmog‘ida o‘z sahifasini ochdi. Bu haqda “Daryo”ga xonandaning vakili ma’lum qildi.

Xonanda o‘z sahifasining dastlabki kunlarida fotosuratlar bilan birgalikda repetitsiya jarayonlarini o‘zida aks ettirgan videoroliklar ketma-ketligini taqdim etdi, deyiladi xabarnomada.
Sahifaga ikki kun ichida Gafurjanovning yuzlab do‘stlari va muxlislari obuna bo‘ldi. Ta’kidlanishicha, bunday e’tiborni kutmagan Karen Gafurjanov do‘stlari va muxlislariga minnatdorchilik bildirib, yangi qo‘shiqlar ustida ishlayotgani va muxlislari uchun ajoyib sovg‘alar tayyorlagani haqida ma’lumot berdi.